钦定古今图书集成/理学汇编/学行典/第011卷 > 阴阳管见后语 > 《第六章》
## 钦定古今图书集成/理学汇编/学行典/第011卷 > 阴阳管见后语 > 《第六章》

横渠论气聚，则离明得施，而有形可见；气散，则离明
不得施而无形，故不可见。夫地之上虚空处皆天也，
此儒者之所共言，亦横渠之所知也。盈虚空处皆天，
气，可谓聚矣，是果有形而可见乎？天变为风，风之猛
者，排山倒海，亦可谓气聚矣。谓之离明得施有形可
见，得乎？故曰“神无聚散之迹”，张子窥测而未至也。